NOTA INFORMATIVA de la direcció\nde la revista LO CAMPUS i del digital LO CAMPUS DIARI\nCom és sabut per la nostra redacció de premsa, el nostre equip de gestió i els nostres col·laboradors, l’emergència sanitària i totes les seves conseqüències, en especial les conseqüències socials, han caigut brutalment sobre el nostre treball periodístic.\nNosaltres fem un micro-periodisme molt artesanal i les limitacions del nostre equip sènior, més el canvi relacional dins de les universitats, han dificultat i deteriorat la nostra feina.\nFer periodisme universitari sense activitat presencial, ni vida social ni als centres ni a les aules, han portat a unes limitacions que han frenat la sortida de la revista LO CAMPUS, tant en digital com en paper.\nTot i la situació, el digital LO CAMPUS DIARI s’ha reforçat canalitzant “informació de servei” lligada amb la pandèmia i amb les institucions universitàries i sanitàries, també amb temàtiques lligades amb la prevenció i comportaments juvenils respecte l’emergència.\nLa falta d’informació universitària ha dificultat la premsa universitària.\nPerò a més aquest tipus de premsa que fem és molt participativa i col·laborativa d’estudiants i professors. La pandèmia ens ha “apagat” les nostres “antenes informatives” dels cursos, dels centres i de les universitats.\nRespecte les fons de finançament també s’ha entrat en un cul-de-sac molt difícil de gestionar. La publicitat ha caigut en picat. I la nostra situació jurídica de treball de voluntariat emmarcat en l’associacionisme de la Joint Venture Corporativa entre l’Associació cultural Vivència Aranesa i l’Associació universitària AMICS de LO CAMPUS, ens ha col·locat en un llim per les ajudes públiques de rescat o de compensació. No hi trobem solució.\nAbans de la crisis totes les nostres publicacions havien entrat en el camp del voluntariat, excepte l’equip comercial, la crisi ha dinamitat el sistema i la caiguda de la venda de publicitat ha acabat de fer inviable el nostre sistema.\nConclusió: sense continguts periodístics universitaris, sense col·laboradors presencials als diferents Campus, sense “antenes informatives”, sense publicitat i amb un equip sènior paralitzat, precisament perquè tenim la seu principal a la “confinada” ciutat de Lleida, tot ha estat molt difícil.\nMalgrat tot: cada dia en plena pandèmia el digital LO CAMPUS DIARI s’ha renovat amb noticies i informació de servei.\nHa arribat l’hora d’acabar les lamentacions i tornar decididament a la feina tothom.\nComencem l’Operació Remuntada de tota la Plataforma Cultural LO CAMPUS amb la seva revista LO CAMPUS per a Catalunya i el seu digital LO CAMPUS DIARI per totes les universitats de parla catalana.\nPresentem els següents ACORDS EDITORIALS, en sintonia de les Associacions que ens donen suport:\n1.Continuem diàriament la publicació del nostre digital LO CAMPUS DIARI. Aquest any no hi ha aturada d’estiu.\n2. LO CAMPUS DIARI ha de començar el viatja cap a una “Multi-plataforma de comunicació”, incorporant el més aviat possible el projecte “UNIVERSITAT CREATIVA” sobre les creacions culturals pròpies sorgides a les universitats.\n3. La revista LO CAMPUS definitivament deixarà la impressió en paper i entrarà en el format digital. (Excepte en algun número que incorpori una publicitat firal important que necessiti el format paper).\n4. Deixem definitivament el número 42 de la revista LO CAMPUS, que estava inacabat tot just començada la pandèmia i que no s’ha publicat. Era un monogràfic sobre el feixisme militant a les universitats. Recuperarem el tema en un altre número.\n5. Prepararem un número Especial “Operació Remuntada” de la revista LO CAMPUS. Un número molt participatiu en col·laboracions. Un número que s’ha donar relleu als nostres mini-Suplements ACCIÓ SOLIDÀRIA, CLÀSSICA, “Goodbye Institut”, LO CAMPUS MÈDIC, LO CAMPUS BARRIS, La FRANJA i la Universitat i ER ESTUDIANT.\n6. Aquest Especial de LO CAMPUS es preparar durant tot el primer trimestre del nou any acadèmic i sortirà al voltant d’aquest Nadal 2020.\n7. Per aquest Especial de LO CAMPUS realitzarem una campanya important de recollida de suports econòmics, de publicitat i amb una campanya de màrqueting comunicacional en les 22 universitats de parla catalana. Restablint i incorporant noves “antenes informatives” en diferents estudis, graus, aules, centres i universitats. S’ha de restablir el voluntariat cooperatiu al voltant d’una premsa universitària lliure i crítica.\nMoltes gràcies a tots aquells que sempre han ajudat, malgrat tanta desgracia sanitària i social.\n31 de juliol de 2020 / Lleida, Vielha i Barcelona.\nIMATGE: Portada del número de la revista LO CAMPUS que no s’ha publicat per la pandèmia.\nLO CAMPUS número 1 (Abril 2008) LO CAMPUS número 30 (Abril-Maig 2016)\nTOT LO CAMPUS\nEstem INDEXANT amb il·lustracions tota la col·lecció de la revista universitària LO CAMPUS amb els seus mini-Suplements – ACCIÓ SOLIDÀRIA, CLÀSSICA, “Goodbye Institut”, LO CAMPUS MÈDIC, LO CAMPUS BARRIS, La FRANJA i la Universitat, ER ESTUDIANT i L’INDEPENDENTISTA.\nMentre ho fem, pugem els links de la versió digital issuu dels números ja publicats i que va començar el dia de Sant Jordi de 2008.\nLO CAMPUS 1 ... CLICAR AQUÍ\nLO CAMPUS 2 ... CLICAR AQUÍ\nLO CAMPUS 3 ... CLICAR AQUÍ\nLO CAMPUS 4 ... CLICAR AQUÍ\nLO CAMPUS 5 ... CLICAR AQUÍ\nLO CAMPUS 6 ... CLICAR AQUÍ\nLO CAMPUS 7 ... CLICAR AQUÍ\nLO CAMPUS 8 ... CLICAR AQUÍ\nLO CAMPUS 9 ... CLICAR AQUÍ\nLO CAMPUS 10 ... CLICAR AQUÍ\nLO CAMPUS 11 ... CLICAR AQUÍ\nLO CAMPUS 12 ... CLICAR AQUÍ\nLO CAMPUS 13 ... CLICAR AQUÍ\nLO CAMPUS 14 ... CLICAR AQUÍ\nLO CAMPUS 15 ... CLICAR AQUÍ\nLO CAMPUS 16 ... CLICAR AQUÍ\nLO CAMPUS 17 ... CLICAR AQUÍ\nLO CAMPUS 18 ... CLICAR AQUÍ\nLO CAMPUS 19 ... CLICAR AQUÍ\nLO CAMPUS 20 ... CLICAR AQUÍ\nLO CAMPUS 21 ... CLICAR AQUÍ\nLO CAMPUS 22 ... CLICAR AQUÍ\nLO CAMPUS 23 ... CLICAR AQUÍ\nLO CAMPUS 24 ... CLICAR AQUÍ\nLO CAMPUS 25 ... CLICAR AQUÍ\nLO CAMPUS 26 ... CLICAR AQUÍ\nLO CAMPUS 27 ... CLICAR AQUÍ\nLO CAMPUS 28 ... CLICAR AQUÍ\nLO CAMPUS 29 ... CLICAR AQUÍ\nLO CAMPUS 30 ... CLICAR AQUÍ\nLO CAMPUS 31 ... CLICAR AQUÍ\nLO CAMPUS 32 ... CLICAR AQUÍ\nLO CAMPUS 33 ... CLICAR AQUÍ\nLO CAMPUS 34 ... CLICAR AQUÍ\nLO CAMPUS 35 ... CLICAR AQUÍ\nLO CAMPUS 36 ... CLICAR AQUÍ\nLO CAMPUS 37 ... CLICAR AQUÍ\nLO CAMPUS 38 ... CLICAR AQUÍ\nLO CAMPUS 39 ... CLICAR AQUÍ\nLO CAMPUS 40 ... CLICAR AQUÍ\nNOVETAT LO CAMPUS 41 ... CLICAR AQUÍ\nEditat un nou número de la revista LO CAMPUS\nOFERTA de TREBALL REMUNERADA OBERTA A TOTHOM\na la revista LO CAMPUS i al diari digital LO CAMPUS DIARI\nUna o un Comercial de Publicitat\nDescripció de l’oferta: Venedor de publicitat per a les publicacions de paper i digitals de LO CAMPUS i LO CAMPUS DIARI.\nRequisits: Tenir do de paraula amb capacitat d’aguantar visites amb potencials clients i aguantar professionalment vendes negatives. Caràcter fort, maneres suaus i molta moral.\nAcceptar participar en unes xerrades per reciclar-se en vendes de publicitat, màrqueting, periodisme universitari i coneixements sobre l’associacionisme i l’univers LO CAMPUS.\nLloc de treball: Treball fora de la redacció amb suport administratiu des de la redacció.\nTipus de contracte: Treball a comissió amb regim de freelance i/o Autònom. Comissions molt altes com incentiu de l’oferta de treball.\n- Enviar currículum amb escrit de presentació, especificant les qualitats que el candidat/candidata creu que té per l’oferta de treball a la que es presenta, independentment de títols i experiència.\n- Enviar via e-mail la documentació a l’adreça: comercial@locampus.cat\n- El termini de presentació acaba el 31 d’octubre de 2016.\n● El número de gener / febrer de la revista LO CAMPUS\n● El nou “Goodbye Institut”: eina de periodisme participatiu escolar\nVersió digital issuu del LO CAMPUS número 29 ... CLICAR AQUÍ\nVersió en pdf del Suplement “Goodbye Institut” (LO CAMPUS 29) ... CLICAR AQUÍ\nLa versió digital en obert del número complert de agost -setembre de la revista universitària independent LO CAMPUS ... CLICAR AQUÍ\nVersió digital en obert\nd’un nou número de la revista LO CAMPUS\nI una versió digital en format ISSUU de la que us brindem en accés obert ... CLICAR AQUÍ\nAquest dilluns 12 de gener: un renovat LO CAMPUS DIARI\nde l’Associació Universitària AMICS de LO CAMPUS / UdL\n1. Nou llançament nacional de la revista LO CAMPUS\nCom s’havia marcat de manera fundacional l’Associació universitària AMICS de LO CAMPUS / UdL ha continuat participant com la part intel·lectual de la coedició de la revista universitari LO CAMPUS. S’ha consolidat la “Joint Venture Cooperativa” entre l’Associació cultural Vivència Aranesa i la nostra associació.\nL’any 2014 ha representat un pas de gegant per a LO CAMPUS:\nPRIMER, de ser una revista de “Lleida i Aran” s’ha transformat en una revista de nivell nacional o sigui per a tot Catalunya. SEGON per primera vegada es ven als quioscos. Començant pels quioscos de tota la circumscripció de les Terres de Lleida. TERCER desapareix l’edició de paper de LO CAMPUS a les Facultats i Escoles de la Universitat de Lleida (UdL). Es distribueix a la totalitat dels estudiants de la UdL LO CAMPUS en edició digital i gratuïta. Quasi uns deu mil estudiants. QUART d’una llista seleccionada es reparteix LO CAMPUS digital a estudiants i professors de les comunitats universitàries de les 21 universitats de parla catalana.\nDurant l’any 2014 es van editar els números 22, 23, 24, 25 i 26 de la revista LO CAMPUS en versió paper premsa i en versió digital amb diferents adaptacions per a ordinador, mòbil i tauleta.\nCom a “fill editorial” de LO CAMPUS, a finals del 2013 es varen posar les bases de la nova mini-publicació digital exclusivament d’opinió “LO CAMPUS 2.0” adreçat exclusivament als estudiants de la UdL i que va aparèixer el mes de febrer de 2014 i se’n van publicar 7 números.\n2. Cada dia publicant LO CAMPUS DIARI\nL’associació AMICS de LO CAMPUS l’any 2013 va realitzat el llançament del nou diari digital LO CAMPUS DIARI.\nLO CAMPUS DIARI ( http://locampusdiari.com ) és un diari digital independent que surt cada dia (de dilluns a divendres) i que tracte sobre les 21 universitats de parla catalana o sigui les universitats públiques i privades de Catalunya, el País Valencià, les Illes Balears, Perpinyà, Andorrà i l’Alguer.\nLO CAMPUS DIARI (encara informàticament com a projecte beta) s’ha publicat cada dia laborable durant l’any 2014, fent una petita parada el mes d’agost i el de desembre coincidint en les aturades acadèmiques. Cada dia es munten dues versions de LO CAMPUS DIARI: una per a ordinadors i una altra per a Tauletes i Mòbils.\n3. Internacionalització d’algunes activitats de l’Associació\nDurant l’any 2014 AMICS de LO CAMPUS ha intentat realitzar dues activitats internacionals que han quedat encara a mig camí per les dificultats de trobar un adequat finançament:\nA) El projecte “TUS - The University Student”\nL’Any 2014 no es va aconseguir pel Projecte TUS una ajuda del concurs públic i competitiu de l’AGAUR de la Generalitat de Catalunya, destinat a internacionalitzar les associacions universitàries catalanes.\nB) Edició d’un Vídeo professional sobre cultura universitària, titulat “Collage de la CREACIÓ en la nostra comunitat de la UdL, explicada als xinesos de Xina”.\nAquest projecte va competir per un ajut cultural de la UdL l’any 2014 i en va rebre una quantitat que era inferior a la que el es demanava, a més de les ajudes exteriors previstes, no es va aconseguir el finançament. En aquesta situació es va desmembrar el projecte en quatre àrees d’actuació: 1a) Part escrita: Guió literari i Story Board. 2a) Traducció i locució en mandarí. 3a) Imatge gràfica. I 4a.) Gravació i edició.\nDurant el 2014 s’ha realitzat els continguts de la part escrita del vídeo. Aquesta part escrita sortirà publicada en el número 27 del proper mes de març de la revista LO CAMPUS en un Monogràfic sobre “La Música a les Terres de Lleida”.\nL’elaboració del vídeo segueix en procés de finançament i edició en línia amb iniciatives tant d’aprenentatge de llengües com les que fa l’Institut de Llengües de la UdL, com també amb estudis especialitzats com els de la Càtedra UdL Universitat-Empresa en Estudis Asiàtics.\n4. Suplements, Separates i nous Projectes 2014 de l’associació\nDurant l’any 2014 s’han elaborat i en part editat 3 nous projectes adreçats a batxillers i a als universitaris de la UdL:\nA) Suplement i Separata de “ER ESTUDIANT” en llengua aranesa coincidint amb el “XIau Congrès dera Associacion Internacionalada d’Estudis Occitans” celebrat a la UdL. Temàtica: presentació de la cultura aranesa. (Juny 2014).\nB) Com a part del Projecte “Territori Drets Humans”/ UdL impulsat per la nostra associació s’ha elaborat un Suplement i Separata de “Les evasions a traves dels Pirineus aranesos i lleidatans fugint del nazisme”. (Estiu 2014).\nC) Suplement i Separata de “Goodbye Institut” amb la campanya en curs d’Educació patrimonial a les aules universitàries i de batxillerat en la commemoració dels 800 anys del reconeixement de Jaume I com a rei i en els 750 anys de la concessió de la Paeria a la ciutat de Lleida. (Desembre 2014).\nLleida, gener de 2015\nNous productes editorials digitals que fem corre en el món universitari i en els instituts, bàsicament de les Terres de Lleida i Aran:\nJa és als quioscos de les Terres de Lleida i Aran un nou número de LO CAMPUS amb el petit Suplement “Goodbye Institut”.\nSi no el trobeu al vostra quiosc ens el podeu demanar a: redaccio@locampus.cat\nEn versió digital LO CAMPUS número 26 ... CLICA AQUÍ\nOfertes de treball i de voluntariat\npel curs acadèmic 2014-2015\na LO CAMPUS i LO CAMPUS DIARI\nOFERTES i condicions generals ... CLICAR AQUÍ\nEls tres últims LO CAMPUS en una de les versions digitals, la versió issuu:\nNOVETAT que es troba actualment als quioscos en versió paper premsa: LO CAMPUS 25 Especial Estiu ... CLICAR AQUÍ\nLa publicació LO CAMPUS arriba als quioscos\nAquest 23 d’abril, Dia de Sant Jordi, la publicació universitària LO CAMPUS arriba als quioscos per primera vegada, desprès de cinc anys d’editar-se com a bimensual independent adreçat a la comunitat de la Universitat de Lleida (UdL).\nLO CAMPUS s’edita conjuntament com una joint venture cooperativa entre dues associacions: l’Associació cultural VIVÈNCIA ARANESA i l’Associació universitària AMICS de LO CAMPUS / UdL. La publicació està dirigida pel periodista Joan-Ramon Colomines-Companys.\nEn aquest número especial porta un monogràfic denominat: “A la Universitat de Lleida manen les dones?” en les que han participat les tres deganes de les Facultats i també 29 dones directives de la UdL. A més de la temàtica universitària, incorpora articles sobre premsa local.\nTambé, a més de la de la versió paper pels quioscos, s’edita una versió digital i especial que reben via on line de manera personalitzada, els quasi deu mil estudiants de la UdL.\nProperament LO CAMPUS s’estendrà a tot Catalunya, abordant la vida universitària de les 12 Universitats de Catalunya.■\nLleida, 21 d’abril de 2014\nEls petit Quinzenal Digital d’Opinió “LO CAMPUS 2.0” adreçat -via interna- als estudiants de la Universitat de Lleida (UdL)\n“LO CAMPUS 2.0” número 1 ... CLICAR AQUÍ\n“LO CAMPUS 2.0” número 2 ... CLICAR AQUÍ\n“LO CAMPUS 2.0” número 3 ... CLICAR AQUÍ\n“LO CAMPUS 2.0” número 4 ... CLICAR AQUÍ\nPlanificació del Taller “Aprendre a parlar en públic” ... CLICAR AQUÍ\nal diari digital\ni a la nova publicació en anglès\nTUS, The University Student\n1 Comercial de Publicitat\nVenedor de publicitat per a les publicacions\nde paper i digitals de LO CAMPUS,\nLO CAMPUS DIARI i TUS, The University Student.\nTenir do de paraula amb capacitat d’aguantar\nvisites amb potencials clients i aguantar professionalment\nvendes negatives. Caràcter fort, maneres suaus i molta moral.\nAcceptar participar en unes xerrades per reciclar-se\nen vendes de publicitat, màrqueting, periodisme\nuniversitari i coneixements sobre l’associacionisme\ni l’univers LO CAMPUS..\nTreball fora de la redacció amb suport administratiu des de la redacció.\nTreball a comissió amb regim de freelance i/o Autònom.\nComissions molt altes com incentiu de l’oferta de treball.\n Enviar currículum amb escrit de presentació,\nespecificant les qualitats que el candidat/candidata creu\nque té per l’oferta de treball a la que es presenta,\nindependentment de títols i experiència.\n Enviar via e-mail la documentació a l’adreça:\n El termini de presentació\nacaba el 15 de març de 2014.\nCarrer Pere de Cabrera 12, 2on 9a\nLO CAMPUS 21 Versió paper i digital


DE QUÉ ESTÀ FET L’UNIVERS? - Florida Secundària\nFlorida Secundària > Notícies > DE QUÉ ESTÀ FET L’UNIVERS?\nIbles Olcina apropa la ciencia als estudiants de Florida Secundària. L’ex alumne de Florida Secundària ha impartit una comferència sobre les teories més actuals que donen una explicació al problema de la matèria fosca. Després del seu pas per la Florida, va estudiar la carrera de Física a la Universitat de València. El seu interès acadèmic es va definir prompte cap a la física de partícules i l’astrofísica, portant-lo a fer estàncies d’investigació en instituts com l’IFIC a Burjassot o DESY a Hamburg durant la carrera.\nEn l’actualitat està fent el doctorat a la universitat Imperial College London, i la seua investigació es centra en la trobada de matèria fosca utilitzant observatoris terrestres. En particular, Ibles treballa per a un experiment anomenat LZ, que consisteix en un detector situat en una mina en Dakota del Sur als Estats Units que té com objectiu detectar alguna de les partícules de matèria fosca que estan travessant la Terra constantment.


Nucli turistic: Aiguablava\nBegur / Comarcas: Baix Empordà\nDirección Plaça l´Esglesia, 8\nTeléfono 972 62 40 20\nFax 972 62 35 88\nWeb Oficial Aiguablava\nWeb de Interés Platges i patrimoni de Begur\nE-mail municipio begur@begur.org\nLa cala d'Aiguablava, es dominada a ponent per la muntanya de ses Falugues, i queda emmarcada per la Punta d'Es Mut i, al fons, El Cap de Begur, un penya-segat d'impressionant bellesa. Per les seves aigües d'infinits matisos i poca fondària i per la seva sorra fina i clara, la platja ofereix una sensació d'acollidora calidesa. El seu entorn natural és gairebé verge, ja que amb prou feines ha estat urbanitzat.\nEn la seva obra, Josep Pla destaca la inoblidable bellesa d'aquest paratge que, segons ell, forma un conjunt harmònic de formes llargues i suaus que dibuixen el seu perfil rocallós en el cel.\nLa Cala d´Aiguablava\nDiversos artistes, tant pintors com escritors, han reflectit en les seves creacions la peculiaritat i sensibilitat que respira aquest paratge, que també desperta tot tipus d'emocions a qui es decideix a visitar-lo.\nSota mateix de ses Falugues hi ha el notable casal que féu construir Joan Ventosa i Calvell. A migdia, en un promontori que tanca la cala, hi ha el parador nacional de turisme Aiguablava, bastit els anys seixanta. Segueixen després l'anomenat port d'Esclanyà, separat per un promontori rocós, el Castellet (on hi ha una gran casa que hi féu bastir la família Forgas), de la platja d'en Malaret. (ftes i fotos ver links de la ficha)


La incapacitat de l’estat espanyol és ja tan manifesta que ha demanat ajut a les policies locals. Això significa reconèixer que està més que desbordat. I encara i ha més. Els països veïns no deuen estar massa tranquils veient com, amb una alerta per terrorisme de nivell 4 sobre 5, el govern espanyol continua entestat en perseguir urnes, paperetes i demòcrates. I a sobre, amb una reacció gairebé festiva per part de la gent. S’entén la seua desesperació. Només els resten setze dies fins al final de setembre. I una estona fins el començament de la campanya electoral. Sembla que es va aclarint el panorama.\n13.09.2017 | 22:14\nJo penso que en Rajoy s’ha equivocat de totes totes atacant el món municipal català (que no té res a veure amb el d’Espanya. El món municipal català és el nostre tresor: cohesionat, tossut , rebel, però sobretot organitzat, que dic organitzadíssim. Per a mi que s’ha begut l’enteniment. Al poble menut no s’el guanya mai. Al revés, segur que això li peta al morros com una castanya per tots sants.\n13.09.2017 | 23:14\nAlguna vegada he tingut algun objecte de plàstic que s’ha estat masses dies al Sol i ha resultat que no podia agafar-lo ja que es desfeia a bocins només tocar-lo. Tinc la sensació de que el mateix li està passant a l’estat espanyol. Què faran sense els diners catalans? Hauran d’escanyar més les altres regions amb el resultat de que més gent començarà a treballar seriosament per fotre el camp. Espanya desfeta a bocins.\nDe que la repressió els pugui ser útil, no cal ni parlar-ne. L’editorial ho explica molt bé.\nCompletament d’acord. Hi ha una confiança mútua que és la clau de volta. Només si els nostres líders veuen un poble decidit, s’arriscaran. Només si el poble veu uns líders decidits, donaran més passos ferms en direcció als col·legis electorals.\nD’altra banda, ja n’hi ha prou de que els representants sobiranistes hagin de respondre preguntes capcioses dels entrevistadors que els interpel·len sobre detalls de procediment. És clar que la forma és important. Però el fons, encara ho és més. Com es pot perdre el temps en especulacions i formalitats, quan hi ha en risc el benestar d’una societat? Com s’ha d’acceptar de respondre preguntes sobre el compliment constitucional espanyol quan el PP no el compleix? Com els “equidistants” es preocupen tant de les suposades pressions del govern català, i resten callats davant de la conculcació de drets cívics? Els tertulians periodistes, com silencien l’agressió intolerable que suposa la visita i l’escorcoll de la guàrdia civil a la redacció d’un diari; com callen quan un jutge del pp prohibeix l’excercici del dret a manifestació a Madrid? Com ho toleren? Potser perquè de moment no ataquen “els seus” sinó “als altres”? La història demostra que també ho acabaran pagant car en la limitació de les seves llibertats.\n14.09.2017 | 02:19\nUn repàs als regidors electes de Catalunya i el seu color polític, dona una ràpida radiografia del territori i del predomini de perfil democratic que ostenten, son gent propera a la ciutadania, sumen milers i són coneguts personals de centenars de milers de ciutadans, enjudiciar-los per permetre que la gent voti, es una barbaritat extrema, que sens dubte es traduirà en un reforçament de la posició democràtica. Moltes vegades penso, si sense l’ajut del PP i Ciutadans haguéssim estat capaços d’arribar fins aquí.\nSalutacions al Josep Usó pel seu disciplinat recompte de dies.\n14.09.2017 | 02:48\nFlexibles a l’embat del mal, resistirem fins guanyar la llibertat.\n14.09.2017 | 02:49\nSituats en la lluita per la democràcia cal no oblidar que som molts més que ells volen i diuen i que si anem a votar milions de catalans i catalanes, no ho podran parar. A més ja tenim lleis que ens emparen que, tot i que un estat aliè les ha tombat, no vol dir que no n’hàgim de fer cas.\nCal actuar amb tranquil·litat i persistència perquè a les urnes no només hi haurà la policia sinó també els voluntaris que asseguraran la possibilitat de fer la votació. No feu cas del nou acudit del Rajoy quan ha dit que votar és il·legal perquè simplement és mentida i no podran processar a la majoria de la població catalana pel sol fet d’anar a exercir un dret democràtic. Escampem el missatge arreu i segur que guanyarem.\nFinalment dono tot el meu suport als alcaldes i alcaldesses que jugant-se el tipus han plantat cara al govern dient que posarien urnes. Ara nosaltres, la població civil, hem d’estar al seu costat i respondre com cal anant a votar. Els qui s’hi han negat, ja tindran la seva pròpia penitència a partir de dia 2 quan vegin els resultats i seran severament castigats políticament a les properes eleccions municipals. Endavant les atxes!\nPer a mi, el fet cabdal i de primera magnitud és la imputació dels 700 batles, la imputació del poder municipal, perquè el procés de repressió de l’estat travessa la línia roja del sentit i del trellat. Els alcaldes, les màximes autoritats locals, elegits democràticament, es deuen als ciutadants, a tots, als que els han votat i als que no, i els imputen perquè els seus ciutadans puguen votar.\nÉs de vergonya. És un desficaci que es girarà en contra de l’estat perquè és una mesura tan bèstia i autoritària que difícilment pot ser compresa i acceptada per l’opinió pública, la de casa i l’estrangera.\nDavant de setge als ajuntaments democràtics, com és que l’ajuntament del cap i casal, de Barcelona, de la capital de Catalunya resta al marge? Com és que l’alcaldessa, la senyora Colau, no està amb els batles imputats? Com és que dóna l’esquena als ajuntaments assetjats i perseguits? Com és que no s’ha posat al cadavant d’aquests ajuntaments per defensar-los, com s’espera de l’ajuntament de la capital de Catalunya?\nÉs una actitud vergonyant, impròpia d’una senyora que venia a regenerar l’esquerra i que a l’hora de la veritat fa costat a la dreta amb la seua actitud covarda de no afrontar cara a cara aquest assumpte.\nLa senyora Colau encara és a temps de salvar la seua dignitat cedint locals i apuntant-se a la llista dels imputats.\nPerquè, en cas contrari, molt em tem que passarà a la història, a banda de com a inepta, com l’alcaldessa nefasta, botiflera i lerrouxista que va jugar el paper d’entrebancar el referèndum que ha de donar pas a l’estat català.\nI parlant de les garanties que proclamen que no té el referèndum ja en diré unes coses un altre dia.\n14.09.2017 | 02:50\nSeria molt més relliscós i fotut per a ells si, amb tota l’astucia preventiva, haguéssim DENUNCIAT la il·legítimitat de les lleis espanyoles franquistes votades sense CAP garantia democràtica i amb soroll de sables a les casernes l’any 1978.\nA part del genocidi de 1714 que “por derecho de conquista” ens va aniquilar LA NOSTRA LEGALITAT i cultura.\nAfirmo que ara tindriem molta més gent convençuda d’haver-ho denunciat.\nPotser encara ho podem fer.\nAquesta denúncia és una arma del mateix calibre que l’arma que fan servir PP, PSOE i C’s. No entenc perquè no la podem utilitzar nosaltres.. sent com és absolutament certa i comprobable tant pel que fa a 1978 com a 1936 com el 1714.\nSempre ens han considerat la seva possessió.\n14.09.2017 | 02:52\nPorte diàriament un d’aquestos rellotgets malèfics que a cada notificació de VilaWeb em fa saltar amb la seua fiblada… i estic per deixar-lo a casa aquestos dies. Sincerament encara com que em sent jove i crec que el meu cor aguantarà…\nAra seriosament, em dona tota la impressió (com a convençut que sóc) que s’està fent tot el plantejament “logístic” molt be. Que et tanquen un web amb servidor a Catalunya i als pocs minuts s’anuncíe un altre a un país europeu és una molt bona planificació (dic anunciar, ja que tot el que conega com va la web sap que aquest ja estava on-line dies abans del tancament de l’anterior)… però el problema és que les webs son fàcils… vull veure que passa si ens troben quelcom de més “físic”. Espere que també ho tinguem ben previst, que per el moment no en tinc cap dubte.\nJo, com bé diu el Vicent estic ben tranquila i aquests dies estic disposada a gaudir del moment. Les estudiades de l’estat em provoquen ganes de riure, tal és el seu grau d’imbecilitat.\nAra el nostra pena ha de ser com la dels mosqueters: una per a tots i tots per a una! Salut i República!\nCorrecció: espifiades en lloc d’estudiades\nlema en lloc de pena\n(el corrector del mòbil sembla que té vida pròpia )\n14.09.2017 | 09:23\n“CarpeDiem”… voluntat fèrria, sentit comú, cap clar, saber interpretar el que llegim, no fer córrer cap “notícia” poc contrastada.\nCada hora que passa, estem 60 minuts més a prop de la “META”….\nNo em perdria el dia 1-O per res del món!!\nRealment, les reaccions del Rajoy semblen del tot exagerades i fetes sense cap reflexió. Ha començat el compte enrrere de la seva vida política, i dic això perquè ja esta començant a fastiguejar als que li eren completament fidels, i forçant als seus cossos repressius a fer el que no volen fer. Sembla que s’està quedant més sol que la una. El TC ja l’hi ha dit que prou d’animalades perquè tem la reacció de la jurisdicció europea. La Guàrdia Civil li demana que ja deixi de fer-los quedar en ridícul en la recerca d’impressores i altres paperets. Els seus ministres, a part d’algunes excepcions, han desaparegut del mapa tement-se el pitjor. I què li queda? Doncs li queda un Fiscal General que investiga anuncis de la tele i vol portar a judici 720 alcaldes (?). Li queden també uns socialistes i uns ciutadans que hi ha dies que el recolzen parcialment i d’altres que no. I li queda també un borbó al que no li fa vergonya fer discursos mimant a la part feixista del seu país i repudiant la part democràtica del poble. Es pot dir resumint, que la seva motxilla política està ben pansida, i això sense parlar dels seus més propers com son la Soraya i el Jorge Moragas, que veient els resultats dels seus assessoraments, els deu còrrer a gorrassos cada dia.\nDéu ser per això que cada vegada més sovint pren decisions a la bali balà com si fossin acudits del moment, perquè el pànic el deu estar envaint. Es deu trobar sol i deu enyorar aquells temps en que estadistes de tot el món li feien la garagara a canvi de deixar-los escurar España a base de préstecs amb interessos pantagruelics. Ara, com que ja veuen que\nel personatge trontolla, no li diuen res, i la declaració d’ahir dels EEUU dient que pactaran amb el que resulti del referèndum, li deu haver sonat com una sentència de mort política, més quan d’aqui a quatre dies ha d’anar a postrar-se als peus del seu president, infinites vegades més bèstia que ell.\nMentrestant, nosaltres aquí anem corrent per a poder complir amb totes les cites de l’ANC i l’Omnium, i als vespres glopegem xarops per la ronquera de tant cantar ben fort els segadors. I quan tenim algun moment de calma, analitzem la xarxa com posseïts per a trobar-hi la cagada Rajoiera del dia i riure a ple pulmó amb els amics.\nSalut companys. Ja estem arribant al cim!\n14.09.2017 | 09:33\nAhir criticava els mitjans públics catalans per aquest tractament de la informació sometent-la al fals realisme de considerar omnipotent la legalitat neofranquista de l’Estat, quan és tot al contrari. Cada hora que passa, tenim més potència col·lectiva perquè la repressió ja no mira prim, va a la desesperada i abasta tothom. Estem en un estat de setge no declarat.\nTinc un pressentiment. En aquest moments passarà. Passarà que per qualsevol incident surgirà una resposta ciutadana tal que farà l’últim clic. Les xarxes rebentaran i la reacció serà com una maça que esquitxarà Espanya, Europa i al món. I li posarem un nom: el dia de …. a partir del qual ja hi va haver vencedor. I serà (segurament) abans del 1-O.\nTens tota la raó. Aquests dies són ben especials i hem de ser-ne conscients, i mantenir-nos serens i ferms.\n14.09.2017 | 10:44\nColapsem-los els jutjats i els tribunal, tothom que sigui citat que envii un escrit demanant canvi d’hora de la comparexença o canvi de dia, doncs la gents normal van al metge o tenen una entrevista de feina o……..; si tothom els demana per canviar l’hora o el dia tindran un sidral acollonant.\n14.09.2017 | 12:29\n“Mai interrompis al teu enemic quan està cometent un error”. Aquesta frase és atribuïda a Napoleó Bonaparte. I té raó.\nComenço a pensar que existeixen universos alternatius al nostre, i que l’interior del crani de Mariano Rajoy és un d’ells. Impossible saber com funciona.\n14.09.2017 | 13:28\nFelicitats i moltes gracies Vicent pels teus escrits!\nEl pitjor partit conservador d’Europa no es comporta com es comporta el PP, la idiosincràsia del PP es l’ordeno i mando del franquisme La Roja i los Toros, per aquest motiu no s’assembla a cap altre partit conservador d’Europa. No han sabut mai que és viure en democràcia. El seu màxim dirigent li va tocar anar a la llista perquè en el sorteig de la tómbola d’aquell dia, -un sorteig trucat, faltaria mes-, els seus amiguets van dir, “pongamos a ese que es registrador de la propiedad y no sabe hacer nada mas i encima su trabajo se lo hace otro”. (Amb tot el respecte als registradors de la propietat). En Mariano, no sap parlar, no sap idiomes, quant fa footing sembla un ninot de drap, no sap negociar, no sap dialogar, no sap estar protocol·làriament en els esdeveniments internacionals, es un mentider compulsiu, ha acceptat ser el cap visible d’una maquinaria antidemocràtica contra el poble: llei de regim laboral, llei mordaza, llei del avortament, llei a favor dels desnonaments, robant del erari públic amb dobles comptabilitats, la caixa B, sobres de diner negre amunt i avall; 65.000.000.000 que dona graciosament a la banca; autoritzant totes les campanyes de difamació contra Catalunya orquestrant les clavegueres de l’estat. Quin cap d’estat, quin partit i quin govern pot tenir credibilitat o moral política per dir als catalans que tenim que fer. Com va dir el jutge De la Mata, son una banda de delinqüents.\nCatalunya te tot el dret ha ser independent, perquè fins hi tot van gosar de fer un vídeo públic en que sortien totes les cares mes representatives d’aquesta banda, dient que estimaven Catalunya que estimaven als catalans, aquest vídeo quedarà per la historia com una de les grans joies de la hipocresia. Però es que els fets demostrant que no ens tenen cap respecte, ni cap estima, porten querellant-se i empaperant a tots els polítics que han complert amb la llei democràtica del Parlament de Catalunya, marginen i ofeguen econòmicament Catalunya, no desenvolupen l’aeroport del Prat, no desenvolupant el Port de Barcelona, no fan el corredor del Mediterrani, ja ni ha prou, no? Els catalans volem pertanya com a mínim, al mon formalment democràtic, no volem estar ni un minut mes, vinculats ni formar part d’aquesta farsa i comèdia protagonitzada per d’una banda de delinqüents.\n14.09.2017 | 16:12\nRestam aproximadamente 400 dessas horas…também desde Galiza se fam mui longas.\n14.09.2017 | 17:13\nA mi, això de voler tallar la llum el dia 1, suposo que a la tarda, a un col•lectiu al que l’hi han tancat una pàgina web i en mitja horeta mal contada n’anuncien dues de diferents, em sembla que està a l’alçada d’una idea de, no se si era el Sr. Rajoy o el Sr. Garcia Albiol, que van dir que posarien tota la seva intel•ligència per frenar el referèndum.\nLlegir aquest escrit encara em dona més força per resistir. Un cop més gràcies Vicent.\n14.09.2017 | 19:44\nPoc mes hi ha per dir, que no s’hagi dit ja. Moltes merces Vicenç.


Quan arribàvem a Raixa... - Endrets - Geografia Literària dels Països Catalans\nQuan arribàvem a Raixa...\nAutor:Rusiñol i Denís, Maria\nObra:Santiago Rusiñol vist per la seva filla (p. 95-97)\nQuan arribàvem a Raixa, tothom s'escampava pel jardí. El meu pare col·locava el cavallet davant de l'escala, que era el motiu que pintava. En Mir es perdia de vista cercant els llocs més solitaris, perquè el deixessin en pau i no el destorbessin. En Ribas se n'anava per les seves i la meva mare treballava a prop del meu pare, però un tema ben diferent, per tal de no deixar-se influir, com deia ella. L'única que no feia res era jo. De primer, voltava una estona pels jardins. M'agradava respirar l'aire humit que es desprèn dels parcs solitaris. Després me n'anava una estona a veure com pintava el meu pare.\n—Ara arriba la claror que em mancava —deia ell—. Veus, tu també hauries de pintar, Maria. Això et distreuria força.\n—Però si vostè no me n'ensenya! —contestava jo.\n—Això s'aprèn sol. Copia. Primer et costarà, però es l'única manera d'aprendre'n i d'assolir una personalitat.\nJo m'ho escoltava distreta. Es veu que no hi tenia tirada. I al cap d'una estona, veient que el meu pare, lliurat per complet a la seva tasca, no tenia ni esment de la meva presència, desapareixia. Entrava a la casa. Allí tenien la llar de foc encesa. Una llar amb una campana grandiosa, on podien aixoplugar-se tot el personal de la casa i els forasters que arribaven. Cremaven soques d'olivera, o més ben dit, oliveres senceres. Els seients eren de pedra, i perquè s'hi estigués més calent els cobrien amb pells de be, gruixudes, toves i blanes com coixins de ploma. Jo m'asseia vora el foc i llegia. Molts cops em feien companyia els amos i em donaven conversa. Els pagesos mallorquins eren afectuosos i amables, sense servilisme. Tenien una senyoria innata que no es compra ni es ven, ni té qui vol. Se n'ha de venir de mena, que hauria dit el meu pare. La seva conversa, sempre noble encara que el tema fos senzill, sonava en aquella parla pura, gens vulgar, filla d'esperits selectes. Em contaven d'una manera poètica —sense adonar-se'n— la seva vida simple. Els estalvis que havien fet aquell any, la collita de la taronja, que es presentava abundosa; el proper casament de la seva al·lota. Ho deien tot amb una veu musical, falaguera i dolça que feia goig de sentir.\nA entrada de fosc, arribaven les collidores de taronges amb els cistells curulls. La flaire de taronger sostenia arreu: era olor de pagesia, barreja de llenya i de fruita madura, de pa que es cou en el forn i de l'herba humida que jeia vora l'escó.\nHan passat molts anys i encara, quan hi penso, crec respirar aquell aire de la serra i recito per a mi els versos del gran poeta mallorquí Joan Alcover que d'una faisó tan bella va saber descriure l'encant meravellós de la seva benvolguda terra.\nAl cap d'una estona, compareixien el meu pare, la meva mare, en Ribas i en Mir. Arribaven amb les mans a les butxaques, morts de fred. I seien vora el foc. Les acollidores al·lotes, joves i rialleres, feien broma amb en Mir i amb en Ribas. En Mir, sentint-se inspirat, començava una cançó que elles contestaven, tot d'una. Aleshores s'hi ficava en Ribas i les al·lotes contestaven amb una altra estrofa improvisada. Tenien un admirable do per a la improvisació aquelles poetesses dels camps florits de Mallorca. Les rialles ressonaven dins la cuina patriarcal, mentre el sol es colgava darrera la moradenca serra.


Renda 2013: la meva assegurança de vida o de la llar compten en la deducció per habitatge? - api.cat\nHome Vivienda\tRenda 2013: la meva assegurança de vida o de la llar compten en la deducció per habitatge?\nby Anna Gaya May 15, 2014 0 comment\nCom cada any, s’apropa la nostra obligació amb Hisenda: la Declaració de la Renda. Aquest tràmit que tanta mandra fa i que no obstant això, és tan important de fer per a la nostra salut financera.\nI a pesar que és un tràmit anual, sempre existeixen dubtes; per canvis de legislació, perquè se’ns oblida… Un dels dubtes més freqüents és saber els detalls de la deducció per habitatge, és a dir, quines coses relacionades amb el nostre habitatge habitual són deduïbles, com per exemple, les assegurances de vida o de la llar vinculades a la hipoteca. Veiem-ho!\nImaginem que tens un pis a Castelldefels i que a més, tens una assegurança de vida i de llar que et van oferir com a productes vinculats a la teva hipoteca. En primer lloc has de saber que només si vas comprar el teu pis abans de l’1 de gener del 2013, tens dret a la deducció per habitatge habitual.\nSi compleixes aquest requisit, para atenció perquè aquestes deduccions solen aplicar-se malament: moltes persones no saben que es pot deduir part de les assegurances vinculades i perden entre 15 i 30 euros anuals. D’altres, simplement apliquen malament la deducció, perquè creuen que poden deduir-ho tot i no és així.\nEn el cas de l’assegurança de la llar, només és possible deduir la part de la prima de l’assegurança obligatòria d’incendis, que és la que assegura l’habitatge, és a dir, la garantia de la hipoteca. Però aquesta deducció només és possible en les quanties i termes que hagi establert l’entitat bancària segons la taxació i que estan recollides en l’escriptura pública. Per això, hauries de reclamar a la companyia asseguradora un certificat per a la declaració de la renda.\nEn el cas de l’assegurança de vida, si la subscripció de l’assegurança ve imposada per les clàusules del préstec hipotecari, es podrà desgravar per inversió en habitatge habitual. És a dir, sempre que la contractació d’aquesta assegurança hagi estat obligatòria per a què et concedissin la hipoteca per a habitatge habitual, i sempre que així figuri a les escriptures, podràs aplicar la deducció per assegurança de vida.\nEn qualsevol cas, les quantitats solen ser molt petites, tant que ni tan sols solen aparèixer en els esborranys i hisenda no es molesta a revisar-ho. Per això, revisa bé la casella 738 de l’esborrany de la renda. Encara que sigui una quantitat petita, et pertany.


Les Campos posen les banyes a Telecinco i es 'canvien' de bàndol\nLes Campos protagonitzaran la nova pel·lícula de Santiago Segura\nLes periodistes es representaran a elles mateixes\nper Manel Ferrer dimecres, 12 d’agost 2020 - 09:04h\nAlgunes d'elles ja han participat en col·laboracions en sèries molt famoses | Twitter (@golestvcom)\nLes Campos ja no tenen por i s'atreveixen amb tot. Si bé és cert que la televisió és el seu mitjà habitual, les televisives s'han proposat experimentar en tots els àmbits possibles i es plantegen projectes que van més enllà de la televisió.\nEncara que Terelu Campos ja hagi protagonitzat alguns gags en algunes sèries, la seva mare i la seva germana Carmen Borrego debutaran en el món de la interpretació amb una pel·lícula que estarà protagonitzada per elles mateixes.\nSegons ha informat en exclusiva Laura Fa, les Campos estarien tancant el seu fitxatge per la nova pel·lícula de Santiago Segura, en la qual s'interpretarien a elles mateixes en situacions molt dispars, acostumats a l'estil típic de Segura en totes les edicions de 'Torrente'.\nDe moment, no es coneixen molts més detalls ni tampoc les reaccions de les interessades, però tot apunta al fet que això seria una mesura d'urgència de les Campos per poder omplir forats a l'espera que els sorgeixin més projectes a la televisió i que, segons sembla, s'estan endarrerint més del que estava previst.\nCal recordar que María Teresa Campos va acceptar ja fa unes setmanes la proposta de 'los Javis' per a fer dues col·laboracions a les seves sèries més famoses. D'una banda, la presentadora s'interpretarà a ella mateixa en un dels capítols de 'Veneno', la sèrie que narra la vida de Cristina la Veneno.\nD'altra banda, i per petició de la periodista, també sortirà en una de les noves entregues de 'Paquita Salas', interpretant algun paper relacionat amb la seva filla Terelu Campos, la qual ja va interpretar en temporades anteriors a Bárbara Valiente, una important empresària del món de la moda.\nLes Campos en peu de guerra\nEncara que el clan vulgui mostrar sempre una imatge d'unitat, no sempre ho aconsegueixen. Com ja és conegut, Terelu Campos, la seva filla Alejandra Rubio i la tieta d'aquesta, Carmen Borrego, participen cada cap de setmana al programa 'Viva la vida', i no seria la primera vegada que sortís a la llum pública discussions entre elles per escollir el millor dia del cap de setmana a l'espai de Telecinco, una guerra que recauria sobre elles mateixes i que res tindria a veure amb la voluntat de la direcció del format.\nVeurem si la nova temporada televisiva porta nous projectes per a totes elles, amb la vista posada sobretot amb la tornada de María Teresa als platós com a presentadors i, per què no, sent dirigida per la seva filla Carmen i acompanyada de Terelu, la qual també estaria buscant noves feines fora de les fronteres de Mediaset.\n'Sálvame' entrevistarà els seus col·laboradors i s'emetrà quan morin\nMaite Galdeano troba nòvio a internet i ja es passeja amb ell: la foto\nTerelu Campos María Teresa Campos Telecinco Carmen Borrego


DECISIONS MOLT PENSADES Luis Enrique, entrenador del Barça, durant un entrenament de l’equip a la Ciutat Esportiva Joan Gamper. ALEJANDRO GARCÍA / EFE\nBarcelonaEl 21 de maig de l'any passat, en un Auditori 1899 ple de gom a gom, el nou i flamant tècnic del Barça, Luis Enrique Martínez, relativitzava la dificultat que comporta gestionar un vestidor de primer nivell com el blaugrana. Era la seva presentació, predominaven les rialles –fins i tot amb la premsa–, i el barcelonisme girava full a l'etapa de Gerardo Martino. "Mai he tingut problemes importants en un vestidor", defensava l'asturià, que negava que la seva relació amb Francesco Totti a la Roma, a diferència del que deia l'opinió pública, hagués estat dolenta. El tècnic, però, ja assumia que al Camp Nou, un dels reptes més importants seria ser un bon "gestor d'egos". Onze mesos més tard, Luis Enrique en pot donar bona fe. La seva relació amb el grup ha estat una de les dificultats més grans amb les quals ha topat. El difícil entorn del Barça i el caràcter específic dels cracs blaugranes és un desafiament majúscul que li ha portat més d'un maldecap.\nLuis Enrique vestidor GRUP GESTIÓ


Info - SonarKids\nSonarKids és la nova proposta d'oci familiar, concebuda per Sónar per desenvolupar activitats, esdeveniments i productes culturals destinats a nens i pares.\nSonarKids adapta al discurs familiar la filosofia i l'esperit de Sónar, una marca de qualitat de referència internacional en activitats culturals lligades a les noves tecnologies i la creació artística d'avantguarda.\nMúsica i tecnologia són els pilars bàsics d'aquesta nova proposta cultural, lúdica i pedagògica. SonarKids es fonamenta en l'originalitat i la innovació per a crear continguts que fomentin entre els més petits l'interès per descobrir nous estímuls. SonarKids promou la conducta creativa a través de propostes i contextos enriquidors que afavoreixin la interactivitat entre nens i pares.\nSonarKids està pensat perquè nens i pares aprenguin gaudint de la música, l'art i la tecnologia d'una manera original i innovadora. Concebut per a una generació de pares i mares que volen compartir amb els seus fills una manera de viure el temps lliure. Pares i mares que busquen la fórmula de compaginar les seves vides i compartir les seves aficions, que van a concerts, a exposicions, que viatgen... I que volen gaudir de tot això amb els seus fills.\nSonarKids va néixer el 2009 com un festival de música i experiències creatives per a nens i pares. Des de llavors ha anat modificant el seu format per adaptar-se a diferents propostes artístiques i espais-des d'un museu fins a una platja-, sempre amb el referent de la música i la tecnologia com a pilars bàsics.


Andorra la Vella aposta per mantenir la cavalcada de Reis - Altaveu el diari digital d'Andorra\nAndorra la Vella aposta per mantenir la cavalcada de Reis\nMarsol assegura que la decisió de suprimir l’acte conjunt amb Escaldes va ser una decisió unilateral de la Unió Pro Turisme\n04/12/2021 (10:15 CET)\nPassejada dels Mags d'Orient, el gener passat a Andorra la Vella. Toni Solanelles\n“Andorra la Vella tindrà cavalcada de Reis sempre que la Covid ens ho permeti.” La cònsol major de la capital, Conxita Marsol, ho té clar. De fet, el comú d’Andorra la Vella ja està treballant en la logística per poder celebrar el tradicional acte d’arribada i rebuda dels Mags d’Orient. La capital ho tindrà tot a punt per fer la passejada per la parròquia. I si finalment la situació sanitària d’aquell moment impedeix de tirar-la endavant, es posposarà.\nMarsol no ha donat pistes de per on poden anar els trets. Però sí que s’ha mostrat visiblement enutjada amb la decisió de la Unió Pro Turisme d’Escaldes de cancel·lar l’acte que setmanes abans s’havia anunciat que es faria conjuntament, com durant tants anys, després d’un 2021 sense cavalcada per la pandèmia.\n“Nosaltres vam ser els primers sorpreses amb la decisió de la Unió Pro Turisme”, va remarcar la cònsol, que va assegurar que l’entitat coorganitzadora de la cavalcada conjunta va tirar pel dret i va fer un acord unilateral. “A partir d’aquell moment” el comú d’Andorra la Vella s’hauria posat a treballat per tal que la capital sí que pugui celebrar cavalcada. La Unió Pro Turisme també mira de dissenyar un acte per tal que els Mags d’Orient siguin d’alguna manera visibles a Escaldes.


Turisme de Lleida proposa una singular experiència gastronòmica com a part de la campanya “Lleida, tot el que estimes”\nterra menús Lleida Sabor Gastronomia\nLa coca de recapte és una de les receptes típicament lleidatanes.Foto: Esther Barta\nSi Lleida tingués un sabor, quin seria? Turisme de Lleida presenta una campanya de suport a la restauració al voltant de dos menús gastronòmics basats en la identitat culinària de la ciutat i amb els productes locals, de proximitat i amb Denominació d’Origen de Lleida com a ingredients.\nLa iniciativa s’emmarca dins la campanya de promoció turística “Lleida, tot el que estimes”, que vol posar en valor la singularitat de la capital de l’interior de Catalunya i la seva gent, centrada en quatre eixos: gastronomia, cultura, patrimoni i natura.\nGastronomia, cultura, patrimoniu i natura., els eixos de la campanya, Foto: Aida Pallàs\nAquesta promoció gastronòmica única i amb gust de la terra s’acompanyarà de vins del territori i abarcarà tots els tipus de tècniques de cuina. La primera proposta de menú és un clàssic de la ja coneguda “capital del caragol”: és l’anomenat “Caragolada a Lleida”, que inclou els icònics –i deliciosos- caragols bovers i s’acompanya de carns, peixos i verdures cuinades a la graella o altres formes de cocció pròpies de la cuina més tradicional. La segona proposta de menú, “Cuines de Lleida”, ens convida més a la sorpresa i als sabors obtinguts de la fusió dels diversos estils de cuina, ja siguin tradicionals o de nova creació –però sempre amb el ressò, per descomptat, de la singularitat de les Terres de Lleida–.\nLleida, la “capital del caragol” que inclou els icònics –i deliciosos- caragols bovers , Foto: Laura Cortés (ACN)\nVerdures del jardí de la ciutat que coneixem com a Horta, carns de granja i corral de les comarques líders en la criança del porc, vi DO Costers del Segre i oli d’oliva DOP Garrigues, els bolets que ens donen les terres a la tardor, i els dolços i pastisseria més característics del territori –coques de recapte, panadons d’espinacs o els dolços d’ametlla “músic de Lleida” – són alguns dels productes de primera qualitat, reconeguts a nivell mundial, que conformaran els plats més especials d’aquesta selecta experiència que us proposa Turisme de Lleida. Tot de la mà més curosa dels cuiners experimentats i més joves que, formats a les files de l’Escola d’Hostaleria de Lleida, han afavorit una generació de cuiners innovadors i emprenedors que han fet de la cuina lleidatana tot un gènere en si mateix.\nAmb restaurants que participen al projecte arreu de la ciutat, els menús s'ofereixen amb preu tancat -segons la proposta de cadascun dels restaurants- i ja es poden consultar a l’apartat de gastronomia de la pàgina web de Turisme de Lleida, www.turismedelleida.cat, que també dedica un espai als establiments que ofereixen servei de cuina per emportar.\nEl parc Natural de la Mitjana, confereix una personalitat distintiva a la ciutat.. Foto: Marina Pallàs\n“Lleida, tot el que estimes”: viure la capital amb els cinc sentits\nEn el context de revalorització dels tresors més propers, Turisme de Lleida estrena nova campanya de promoció turística de la ciutat que, sota el lema ‘Lleida, tot el que estimes’, posa en valor l’immens atractiu de la capital ponentina. Entorn de quatre eixos principals, els dos primers fan referència a la cultura i el patrimoni, en tant que la ciutat de Lleida és manifestament rica en història. El tercer eix és la natura: l’Horta de Lleida, el parc Natural de la Mitjana, la vinya o l’entorn del riu són elements que confereixen una personalitat distintiva a la ciutat. I finalment, el quart és la gastronomia, l’eix vertebrador que arrodoneix l’oferta turística i que conforma una experiència total i completa amb què viure Lleida de veritat, amb els cinc sentits.


Tarragona vol prevenir el 'botellón' al passeig de Sant Antoni\nLa Guàrdia Urbana vigila contínuament la zona del passeig de Sant Antoni per impedir que es consumeixi alcohol al carrer.\nLa Guàrdia Urbana ha constatat que, en els últims temps, hi van adolescents més joves que generen més queixes, sobretot per la brutícia que deixen\nActualitzada 12/01/2018 a les 12:54\nLa Guàrdia Urbana de Tarragona vol prevenir el 'botellón' al passeig de Sant Antoni, sobretot per la proliferació d'adolescents cada vegada més joves a la zona, segons han informat fonts policials.\nUn dispositiu de la Guàrdia Urbana vigila contínuament la zona del passeig de Sant Antoni per impedir que es consumeixi alcohol al carrer.\nSituat molt prop del barri de la Part Alta, ple de bars i locals, el passeig s'ha posat de moda entre els joves, que acudeixen per les nits, sobretot de dies festius i els caps de setmana.\nAlguns beuen alcohol, però altres es limiten a estar amb els seus amics i fins i tot, en ocasions, van proveïts de mantes per arrecerar-se del fred.\nLa concentració de desenes de persones no passa desapercebuda i, encara que amb prou feines hi ha veïns, la Guàrdia Urbana ha constatat que en els últims temps, acudeixen adolescents més joves que generen més queixes, sobretot, per la brutícia que deixen.\nDe moment, els agents requisen l'alcohol, impedeixen que es practiqui el 'botellón', recorden les normes de convivència i insten a no embrutar la zona, tot i que alguns joves els fan notar que no hi ha papereres.\nNo obstant això, els agents ja han començat a advertir que, de prosseguir el consum d'alcohol i els conflictes de convivència, no discriminaran entre els bevedors i els que sol es reuneixen allà a l'hora de denunciar-los.


Les ràdios privades acusen les emissores pirates d'afectar la salut pública - Notícies Societat - Notícies Societat - e-notícies\nSocietat · 25 de Maig de 2016. 22:35h.\nLa Generalitat comença a impulsar multes a les ràdios que operen sense llicència\nImatge de les antenes a El Carmel (foto: ACR)\nL'Associació Catalana de Ràdio ha alertat que les emissores que emeten il·legalment a Catalunya poden suposar un problema de salut pública ja que en alguns casos "incompleixen els criteris de protecció sanitària". L'ACR recorda que la normativa actual “fixa una esfera de protecció al voltant de les emissions radioelèctriques, de manera que aquestes radiacions deixin fora del seu abast immediat les zones residencials”. “Les instal·lacions de centres emissors de les ràdios il·legals vulneren aquest principi de la normativa de telecomunicacions de manera que els principals afectats són els veïns que es troben sovint en el mateix edifici o al voltant d’on es produeixen les emissions”, han reblat en un comunicat.\nL'entitat afirma que actualment a Catalunya hi ha 127 freqüències de ràdio ocupades de manera il·legal: 90 a Barcelona, 11 a Tarragona, 15 a Girona i 10 a Lleida. Al barri del Carmel de Barcelona hi ha una altíssima concentració d'antenes il·legals que formen uns camps de radiació que poden ser altament perjudicials per a la salut. Diverses fonts s'atreveixen a qualificar-ho de 'petit Txernòbil urbà' arran de les radiacions que concentra.\nEl Govern, a través de la Secretaria de Comunicació i la seva Direcció general de Mitjans, ha donat prioritat a normalitzar l'espai radioelèctric en aquesta legislatura. Per això s'ha compromès per escrit -en el Pla de Govern- a perseguir les emissions il·legals de ràdio. Durant els primers mesos de govern, la Secretaria de comunicació ja ha firmat milionàries contra emissors pirates que fan negoci de les emissions irregulars. El desmantellament de les antenes per on s'emeten aquestes emissores és una competència municipal i en el cas de Barcelona correspon a l'Ajuntament d'Ada Colau.\nL'afer també es troba judicialitzat per diverses demandes, entre elles la de l'Associació Catalana de Ràdio. L'ACR afirma que aquestes emissions provoquen “la pèrdua de qualitat del senyal de les ràdios amb llicència” i “la disminució de la seva cobertura”. L'associació també diu que les freqüències il·legals perjudiquen les administracions ja que “deixen de recaptar en tractar-se d’activitats sense llicència” i que “per l’activitat i les despeses que generen els expedients oberts a les il·legals en els casos en què l’administració actua tot i que infructuosament”.\nL’ACR també ha calcular que aquestes emissions suposen unes pèrdues en publicitat entre els 900.000 i els 2,3 milions d’euros anuals. Aquestes xifres es basen en l’estimació de pèrdua d’audiència potencial i aplicant la metodologia de l’Informe sobre la situació de la ràdio de Catalunya, publicat per la consultora MediaHotLine, que xifra l’ingrés per oient entre els 7,4 i els 14,5 euros (l’informe complet es farà públic en els propers dies).\nGràcia, territori comanxe\n#3 nedland, Roses, 26/05/2016 - 07:01\nI com es que s han deixat prolifera tantes radios il.legals? deu ser per que encara no han nomenat cap carrec que s ocupi d aixo. .no se ..l amic d algu..un familiar..el grrma de l amic...\n#2 Carlos Gomez, Bcn, 26/05/2016 - 00:13\nQues es facin militants de Convergencia i veuran com pasan rapidament a ser productes recomenats de l´any.\nEl nostre estimat Justo els hi pot fer cinc centims quin i com es fa el proces de conversio.\n#1 h22, a, 25/05/2016 - 23:00\nPues igual que TV3 en Valencia. Emitiendo a través de frecuencias piratas que ocupan ilegalmente el espacio radioelectrico valenciano.


El CEAB cerca mecenes per iniciar un estudi sobre els deserts marins - Diari de Girona\nEl centre de recerca vol recaptar 10.000 ? per iniciar una investigació que permeti fer un seguiment de la desertificació dels oceans fruit del canvi climàtic L'ens ha iniciat una campanya de micromecenatge on, de moment, han recaptat 3.000?\nVisió aèria d'un blancall a la Costa Brava. ceab\nEl Centre d'Estudis Avançats de Blanes (CEAB) ha posat en marxa una campanya de micromecenatge amb l'objectiu de finançar una investigació que permeti fer un seguiment de la desertificació dels oceans. L'entitat descriu els deserts submarins com el resultat de la desaparició dels boscos d'algues que cobreixen les roques del litoral.\nEls científics de l'ens posen de manifest que aquest fenomen no només succeeix al Mediterrani, sinó que està passant arreu del món, on el conjunt de natura del litoral submarí queda substituït per roca nua. El CEAB alerta que aquests fets repercuteixen greument la biodiversitat, especialment la qualitat de les aigües i la viabilitat dels recursos marins.\nPer això s'han proposat estudiar els blancalls d'arreu del planeta en una investigació a escala internacional. En un comunicat, l'entitat expressa que la recerca científica és imprescindible per estudiar l'afectació d'aquest fenomen: «Poder localitzar i poder fer un seguiment adequat dels deserts submarins és imprescindible si es volen trobar solucions que permetin garantir la viabilitat dels recursos submarins i conservar la salut dels oceans».\nPer portar a terme la investigació, els científics utilitzen drons aeris i submergibles. D'aquesta manera poden afrontar les dificultats d'accedir al terreny. Per això, els diners recaptats serviran per finançar el material dels investigadors. Una part del pressupost es destinarà per adquirir un dron aeri i crear una pàgina web.\nUna xarxa altruista\nDes del CEAB apunten que moltes entitats col·laboraran amb la investigació de manera altruista i paral·lelament al projecte s'ha creat una xarxa internacional que agrupa entitats de recerca científica, universitats i associacions de tots els continents.\n«Obtenir recursos per dotar de material i formació a clubs d'immersió i altres associacions és la garantia de poder fer un seguiment exhaustiu dels deserts submarins que ens permeti quina és la seva dinàmica i què podem fer per aturar la seva expansió», va remarcar Joan Boada, investigador del CEAB i responsable del projecte. Boada va subratllar la necessitat d'adquirir el material adequat: «Arribar al màxim nombre de gent és clau i per això el material és tan rellevant».\nEl projecte s'anomenarà «Descobrint els deserts submarins» i es dividirà en tres fases. La primera fase serà de descobriment, on l'equip de científics se centrarà en descobrir els deserts que s'amaguen sota la superfície i entendre per què i com apareixen. Per portar a terme aquesta fase, els equips de busseig faran immersions i s'utilitzaran drons aeris i subaquàtics.\nLa segona fase, la de seguiment, consistirà a marcar els blancalls descoberts per tal d'estudiar-ne l'evolució. Els experts apunten que aquest procés és bàsic perquè els deserts no són estàtics i s'expandeixen.\nLa darrera fase estudiarà les solucions que es poden aplicar per combatre la desertització submarina. En aquest termini també s'elaboraran propostes de gestió mediambiental per tal de recuperar els boscos submarins que els experts apunten que ja s'han perdut.\nL'origen de la desertització\nEls experts apunten que l'origen de la desertització rau en l'efecte combinat de la pesca excessiva que pateixen els depredadors marins, juntament amb l'amenaça de l'escalfament global.\nDes del CEAB alerten que tot plegat és un peix que es menja la cua: L'increment de deserts submarins fa disminuir la capacitat natural que tenen els oceans per esmorteir els efectes del canvi climàtic. Un fet que genera l'aparició d'espècies invasores i perjudica, per exemple, les garotes.


La matança del porc • Ràdio Capital de l'Empordà\nLa matança del porc va ser durant anys un record d’infantesa, fins que en fa tres, va aparèixer l’oportunitat de tornar-la a fer. Ara és per a nosaltres, tres generacions d’avis a nets, una festa i una lliçó de coneixement i d’habilitats de la gent de pagès. Dotze hores que s’escolen en un no res.\nArribar a les 8 del matí i trobar l’animal obert en canal damunt una taula. Posar el perol al foc per anar abocant els menuts que donaran peu a les botifarres blanca, negra, de fetge i de perol. Separar la cotna del greix. Trinxar aquest greix a daus, tots iguals, per fer greixons.\nDecidir si aquest any incrementem la dosi de pebre de 5 a 6 grams per quilo, perquè ens agraden un punt picants els fuets i les llonganisses. Fer la barreja del pebre de corti dolç i el coent, portats directament de les illes per fer sobrassades amb la recepta manllevada d’una família de Santanyi, sota promesa de no explicar mai d’on ha sortit.\nI pastar botifarres de sal i pebre, botifarres dolces, xoriços de coure i xoriços de secar, fuets i llonganisses. I pastar fins a que et sua el cul les sobrassades. Filetejar els lloms i les xuies. Parar per esmorzar quarts de dotze. I parlar del judici.\nComençar a fondre la cansalada per fer els greixons. Retirar la carn de perol i un cop tèbia separar la carn dels ossos. Trinxar-la i embotir les botifarres les de coure i les de secar i lligar-les bé. Salpebrar els lloms, les cansalades i les baiones.\nParar per dinar a les tres. Tastar la carn del porc. I parlar del judici.\nTornar-hi per anar enllestint. Penjar els fuets i les llonganisses. Embotir bulls i sobrassades, i lligar-les bé. Premsar els greixons, posar el greix en pots, escollir i salar el segí. Carregar les botifarres i la carn al cotxe. Netejar la sala i els estris.\nSon les vuit del vespre. Fem un glop per celebrar que tot ha anat bé. La matança ha tornat a ser una festa. Quedem per l’any vinent.


El procés és una cortina de fum per tapar les retallades - Notícies Política - Notícies Política - e-notícies\nPolítica · 2 de Febrer de 2015. 19:43h.\n"El procés és una cortina de fum per tapar les retallades"\nEnric Martínez, excandidat de Podemos: "Els Botín són casta, però també Rafael Ribó"\nUna imatge d'Enric Martínez a Barcelona\nEnric Martínez és el portaveu de Podemos Unidos, candidatura exclosa de les primàries de la Secretaria General de Podemos a Catalunya. Martínez va ser professor de diferents universitats, entre les quals la UPF. Actualment està a l’atur des de juliol de l’any passat.\n-Perquè els han exclòs de les eleccions internes?\nEn primer lloc, han exclòs als candidats de la candidatura perquè la Comissió de Garanties ha considerat que el Cercle Sindical, què els va avalar, excedeix l’àmbit autonòmic. Tanmateix, cal destacar que tota l’acció política del Cercle Sindical l´hem feta en l´àmbit metropolità de Barcelona. Així mateix, vuit dels quaranta-un candidats exclosos tenen avals de cercles locals. Ahir vam realitzar una assemblea en la que es va avalar a tota la resta. Considerem que la cúpula té por de la nostra candidatura: és una persecució política per un òrgan polític on tots els membres són de Claro Que Podemos.\n-Com definiria la seva candidatura pel que fa a la qüestió nacional?\nInternacionalista, interculturalista, federalista, obrerista i solidària. Ens preocupa la desastrosa situació laboral, de la sanitat pública, la corrupció. No ens agrada el nacionalisme. Pel que fa al dret a decidir, som favorables a l’autodeterminació, tot entenent-la com democràcia i que els pobles oprimits es puguin emancipar dels seus opressors, com diuen les Nacions Unides i els grans pensadors de l’esquerra clàssica.\n-Es considera català o espanyol?\nAmbdues coses. Ser català és una manera de ser espanyol, i Espanya no seria ho seria pas sense Catalunya. N’estic molt de la meva catalanitat, espanyolitat, i també em sento ciutadà del món. Fins i tot em sento una mica italià pels anys que vaig viure al país transalpí.\n-Què en pensa del procés?\nCom diu una cançó del rapper barcelonès, això és una cortina de fum, per tapar les retallades. Tanmateix, amb això s’està agreujant molt la situació, creant percepció de risc per les inversions perquè estem en una situació política inestable. Això agreuja la situació de nosaltres, els aturats, i també la del tresor públic català. És evident que Catalunya no tindrà pas la independència, si més no en l’actualitat. Això és una pèrdua de temps. Junqueras és copartícep de les polítiques de Mas. Són uns irresponsables que ens han portat a una situació de molt més patiment. Prou de romanços i anem per feina de veritat. També li demano que destitueixi al conseller de Sanitat Baudilio o Boi Ruiz, perquè té un evident conflicte d’interessos, com a mínim moral, entre la seva activitat per la patronal de la sanitat privada i la de conseller de la Sanitat pública.\n-I de les plebiscitàries?\nMas i Junqueras van perdre el 9N però tenen molt mal perdre i volen tornar a jugar-hi. És hora de passar plana i posar-se mans a la feina en els greus problemes reals. Així mateix, és una estafa democràtica, una pressa de cabellera. És pensar que els catalans som uns babaus i insultar la nostra intel·ligència. Per una argúcia de trilers que és el règim electoral català, els sectors nacionalistes estan molt sobrerepresentats al Parlament de la Ciutadella, de manera molt artificial. Això no és gens democràtic.\n-Qui creu que pot ser la candidata de Podem per a les properes eleccions a Catalunya?\nAixò cal decidir-ho en unes primàries. En tot cas, confio que no ho sigui la Sra. Gemma Galdón mentre no desmenteixi clarament que va negar-se a pujar a un taxi per portar una bandera el dia de la seva nacionalitat. Això és intolerància, fins i tot té elements de racisme. A més a més, Podemos és un partit espanyol on el 90% som no nacionalistes,\n-Els Botín són casta?\nCrec que si. També ho és el Sr. Ribó i alguns diputats de CiU i del PPC.\n-Què en pensa de la proposta del jutge Vidal?\nEntenc que pugui fer-li una enorme il·lusió ser el pare de la Constitució Catalana com en Solé Tura i en Roca Junyent ho són de la Constitució Espanyola. Tanmateix, és una fantasia i desitjo que no ens hagi costat diners als catalans. D’altra banda, però, aquest jutge ho és perquè ha jurat la Constitució, amb la qual cosa té l’obligació de complir-la i, com a magistrat, una alta autoritat pública que ha de mostrar imparcialitat, no pot implicar-se en conflictes polítics. / Una entrevista d’Edu Moreno\nCultura va abonar 135.000 euros per l’arxiu del cunyat de Jordi Pujol\nAlfred Bosch, el 'rumbero'\n#30 conde rojo, barcelona, 05/02/2015 - 02:38\na favor de martinez ,en contra de los insultones\n#29 conde rojo, barcelona, 05/02/2015 - 02:32\nme parece que las respuestas de este sr. son coherentes. NO me gusta nada que la gente emplee insultos y descalificaciones como argumentos.\n#28 tolstoi, Barcelona, 04/02/2015 - 12:11\nEste chico es tonto. Vaya politólogo, ...y encima vive en Cataluña. Así va la universidad.\n#27 Beakman, Bcn, 03/02/2015 - 22:27\nOtro que no se entera de la película. Los que queríamos la independencia en 2004, que recortes tapábamos listo?\n#27.1 Oma jayyam, BCN, 04/02/2015 - 15:24\nLos que han hecho los que no la pedían en 2004, listo.\n#26 Saturnino, coletacity, 03/02/2015 - 16:08\nLa teva barba és un cortina de cinisme!!!!!!!!!!!\n...sóc ciutadà de Saturn, per tant Saturnià, i em miro els terrícoles amb humor!!!


Cas serveis socials: Entitats vinculades a polítics de Junts van obtenir contractes sota sospita\nEl consorci d’atenció a les persones més necessitades va adjudicar serveis a Fasi i a la Fundació Cassià Just\n15 de de març del 2022. Actualitzada 16 de de març del 2022 a les 07:55\nEl Consorci de Serveis Socials de Barcelona, la institució que gestiona l’atenció a les persones més necessitades a la capital catalana i participada per la Generalitat (60%) i l’Ajuntament de Barcelona (40%), va concedir contractes sota sospita de serveis a entitats del sector dirigides per polítics de l’òrbita de l’extinta CDC i ara de Junts. La majoria d’aquestes adjudicacions es va realitzar quan el consorci estava dirigit per Josep Pera (CiU), que, juntament amb el seu antecessor, Ramo Lamiel (ERC), compareixerà aquest dimecres en una comissió del Parlament.\nL’octubre de l’any passat, EL PERIÓDICO va destapar que la Sindicatura de Comptes i la Intervenció General de la Generalitat havien detectat irregularitats en les contractacions de l’ens entre els anys 2014 i 2019. Contractacions irregulars de 20 milions d’euros en un sol any, sobresous i desgavell comptable. Aquestes anomalies ocorrien en plena crisi financera i en època de retallades, cosa que afecta els diners per als més necessitats: nens tutelats, persones amb discapacitat o víctimes de violència masclista. El sindicat CGT va presentar una denúncia davant l’Oficina Antifrau de Catalunya.\nA part de les auditories i informes realitzats pel Síndic i la Intervenció, aquest diari ha tingut ara accés a dos contractes del 2015 on s’adjudica a la fundació Fasi (on havia exercit càrrecs de responsabilitat l’exdirector de la DGAIA, Ricard Calvo) la gestió dels centres de menors Alexandre Galí i Paulo Freire per valor superior als 400.000 euros cada un. Firmen el contracte el llavors gerent del Consorci, Josep Pera (CiU), que no estava habilitat per a això, i Estanis Vayreda, gerent de Fasi i actual primer tinent d’alcalde d’Olot per JxCat.\nAugment en les adjudicacions\nEls contractes amb aquesta entitat, segons el sindicat CGT, van començar l’agost del 2011 i es van incrementar el 2015 amb dues adjudicacions més, una d’un valor màxim de 472.000 euros i una altra de 517.000 pels centres de menors citats i la casa Carme Aymerich. En la primera època, les concessions van anar a càrrec de Ramon Lamiel (ERC), com a gerent del consorci. Fonts d’aquesta institució van reconèixer al seu dia que no va trobar gaire documentació sobre aquest període. L’augment es produeix quan Serveis Social aquesta dirigit per Josep Pera (CiU), que és qui firma els contractes. En el patronat de Fasi han participat des de fa anys diversos exalcaldes de la desapareguda CiU, dirigents d’aquesta coalició i també polítics vinculats a ERC. Un d’ells, un regidor que va estar imputat en el ‘cas Pokemon’ de presumptes suborns.\nRicard Calvo es va veure embolicat en un agra polèmica quan va estar al capdavant de la Direcció General de la Infància i Adolescència (DGAIA), des de gener del 2016 fins a l’agost del 2017, quan va dimitir. Abans del seu cessament va participar, de forma directa o donant el vistiplau als informes tècnics, en adjudicacions a les fundacions Fasi, Resilis i Gentis, en les quals havia tingut responsabilitats. Aquestes tres entitats estan vinculades a la Fundació Plataforma Educativa, de la qual Calvo va ser gerent, segons el seu currículum oficial. Després de deixar el seu càrrec a Infància, Calvo va tornar a treballar-hi. Al Parlament va assegurar «desconèixer» que podia abstenir-se de firmar pel conflicte d’interessos.\nL’alimentació en un centre\nLa Intervenció General de la Generalitat també va trobar irregularitats en l’adjudicació a la Fundació Cassià Just d’un servei d’alimentació del centre d’atenció especialitzat Oràlia. Aquesta entitat està presidida per Josep Lluís Cleries, actualment senador per Junts i exconseller de Benestar Social. L’objectiu d’aquesta entitat és generar oportunitats de treball i de vida per a persones amb trastorns mentals i risc d’exclusió social, i compta amb tres empreses per gestionar els seus recursos. El 2017, el seu pressupost va ser de 6,4 milions d’euros, segons la informació oficial. En el seu patronat figura Josep Miarnau, de l’empresa Comsa, un dels imputats pel cas 3% de presumpte finançament il·legal de CDC.\nSegons la Intervenció General, l’adjudicació per part del Consorci a aquesta fundació del servei d’alimentació s’hauria d’haver realitzat pel valor estimat del contracte a través d’un procediment obert, és a dir, per un concurs públic en què tots els interessats podrien fer una proposició. A l’auditoria precisa que el plec de clàusules administratives no especifica les persones que formen part de la taula de contractació i que a l’expedient no consta determinada documentació, ni l’existència de la pròrroga per al 2017.\nPrecisament aquest dimecres declaren a la comissió de Drets Socials del Parlament de Catalunya dos dels gerents del consorci. Un d’ells, Josep Pera, implicat directament en aquestes irregularitats. En aquesta investigació, oberta a petició del PSC, hauran de comparèixer també dos gerents més del consorci i l’actual consellera de Drets Socials, Violant Cervera.\nConvergència Parlament ERC Generalitat Ajuntament de Barcelona


Interrompuda la circulació de trens entre Flaçà i Figueres per la col·locació d'un arbre a la via\nAfecta els passatgers que pretenien agafar combois de les línies RG1 i R11\ndiumenge, 27 d’octubre 2019 - 08:52h\nEl tren ha atropellat els troncs, que s'havient col·locat intencionadament a la via | Anonymous Catalonia\nLa circulació de trens entre Flaçà (Gironès) i Figueres (Alt Empordà) ha quedat interrompuda per la col·locació intencionada d'un arbre al mig de la via. Segons informa Renfe, un dels combois que cobria la línia entre la capital de l'Alt Empordà i Barcelona ha quedat aturat a Flaçà després d'atropellar els troncs que s'havien col·locat pels volts d'un quart de vuit del matí d'aquest diumenge.\nAfectades les línies RG1 i R11\nA conseqüència del xoc, el tren ha patit danys als pantògrafs i ha quedat aturat. Tot plegat afecta una vintena de passatgers que seran recol·locats en transport alternatiu per tal que puguin seguir amb el seu viatge. El tall a la via afecta les línies RG1 i R11 de Rodalies.\nTots els talls de carreteres i afectacions per les accions d'aquest diumenge\nRenfe Rodalies Gironès Alt Empordà


Un estudi del pont de Besalú constata la gran resistència del monument\nMil anys d'història donen per a molt i això és el que han trobat dues alumnes de l'Institut d'Ensenyament Secundari Garrotxa, d'Olot, que van dedicar el seu treball de recerca de batxillerat al pont medieval de Besalú. L'estudi "Radiografia del pont vell" conclou que aquest monument romànic és sorprenentment resistent. El pilar més dèbil pot aguantar un pes de vuitanta-una tones per metre quadrat.\nL'última de les moltes reconstruccions que ha tingut el pont, originari del segle XI, va ser als anys seixanta, perquè després de la Guerra Civil va quedar completament destruït el tram que va des de l'entrada de Besalú fins a la torre. L'estudi també ha constatat que és gairebé impossible que una riuada pugui fer cedir el pont. Els càlculs del treball determinen que les avingudes màximes que el Fluvià pot registrar en cinc-cents anys encara deixarien l'aigua cinc metres per sota.


Oli d’oliva verge extra 5 l ecològic - Ecoalimentaria\n36,45 € per Unitat\nL’oli d’oliva conté un 75 % d’àcid oleic, més àcid linoleic i àcid linolènic (essencial, ja que l’organisme no el sintetitza). També conté vitamines A i E, així com altres antioxidants. Està íntimament lligat a la dieta mediterrània.\nProductor: La Llena. Certificat d’agricultura ecològica ES-ECO-019-CT.\nOli d'oliva verge extra ecològic de la varietat arbequina, amb un excel·lent equilibri gustatiu. El conreu ecològic, l'acurat procés de recollida de les olives i l'extracció en fred en garanteixen la qualitat, aportant-nos antioxidants com la vitamina E i els polifenols. Productors d'oli d'oliva des de 1953, en les últimes dècades ecològic. Certificació ecològica ES-ECO-019-CT.


El nou equip de la RTS comença a treballar | TSCAT\nEl nou equip de la RTS comença a treballar\nEl nou equip de redacció de la Revista de Treball Social (RTS) ja està en marxa. El passat 4 de setembre, el grup encapçalat per la nova directora Rosa M. Carrasco Coria, va prendre possessió, de forma oficial, de les seves noves funcions en una trobada en la qual hi van estar presents la degana del TSCAT, Conchita Peña, i la vicedegana primera, Marga Garcia. El nou equip també va aprofitar per fer la primera reunió de treball d'aquesta nova etapa de la publicació i per fer una reunió de traspàs amb l'equip que ha gestionat la revista durant els darrers 4 anys.\nNou equip, nova etapa\nAquest nou equip, proclamat com a candidatura guanyadora en la Junta de Govern del Col·legi del passat 26 de juliol, compta amb set treballadores i treballadors socials amb una àmplia experiència professional i acadèmica. La nova directora és la Rosa M. Carrasco Coria, la subdirectora és la Susana Lara Navas, i la resta de l’equip està integrat per Josep Cazorla Palomo, Yolanda Fierro Fidalgo, Matilde González Jiménez, Andrés Lorenzo Aparicio i Clara Santamaria Jordana. Totes elles i ells ja s'han posat mans a l'obra per, com s'indicava en el seu projecte de candidatura, consolidar aquesta publicació de referència.\nAixò es tradueix en desenvolupar tres línies mestres que es basen en oferir continguts actuals i d’interès per a la col·legiatura, optimitzar la difusió -revisant el disseny i potenciant la presència digital de la revista-, i millorar l’índex d’impacte de la RTS com a publicació científica.\nPart de l'equip entrant i sortint amb la degana i la vicedegana primera del TSCAT\nAgraïment a l'equip sortint\nD'aquesta manera es tanca l'etapa de l'equip encapçalat per la Rosa M. Ferrer Valls, directora de la publicació en els darrers 4 anys, amb la Pepita Vergara Beltrán, com a subdirectora, i la resta dels grup format pel Carlos Alarcón Zwirnmann, la Rosa Garriga Blasco, el Josep M. Mesquida González, la Teresa Aragonés i Viñes i la Rosa M. Carrasco Coria. Gràcies a la seva bona feina i professionalitat, han vist la llum 11 números de la RTS, on s'han tractat temes com el compromís amb la comunitat, la intervenció amb els infants i adolescents, l'atenció intengral social i sanitària, els drets socials i la justícia social, la sexualitat i el treball social, l'habitatge, la mort, entre d'altres temes d'interès per al col·lectiu.\nConsulta totes les edicions de la RTS\nLa RTS té 58 anys d'història\nVa començar com a butlletí de l'Associació d'Assistents Socials de Barcelona i es va convertir en revista impresa l'any 1965\nVa ser una publicació pionera a tot l'Estat en parlar de treball social\nS'han publicat 213 números al llarg des de la seva creació


YHA Eastbourne...Habitacions per nit per només60 EUR Més zones a Eastbourne\nMés de 1.150.000 propietats en tot el móns - cada dia n'afegim més Amb la confiança de més de 30.500.000 clients satisfets Garantia de preus més baixos 12 milions i més resenyes de clients d'Agoda Amb disponibilitat a més de 58.000 ciutats en tot el món Llocs històrics de Old Town Parcs nacionals\nEssent una localització molt desitjada, Old Town és el lloc on anar quan es va a Eastbourne. Amb un gran nombre d'atraccions per descobrir, aquesta desitjable part de la ciutat no deixarà de meravellar-vos. Old Town està agraciat amb envoltatns plens de vida, bons restaurants, zones de compra i increibles atraccions. Planegi el seu proper viatge a Old Town o qualsevol altra àrea a Eastbourne amb Agoda.com, garantint-se el millor preu possible disponible. Explori un llistat complet d'allotjaments i trobi el lloc perfecte per a vostè. Simplement entri les seves dates d'estada a la nostra pestanya de recerca per a trobar les millors ofertes d'hotels a Old Town.\nHotels destacats a Old Town, Eastbourne\nAl visitar Eastbourne, vosté es sentirà com a casa a YHA Eastbourne Hostel, què li ofereix un...\nHotels a Old Town: YHA Eastbourne Hostel\nLlocs d'interès a Old Town: Birling GapCaffe Corro


ESTITXU ARROYO SÁNCHEZ CRA’P resident abril 2012 Presentació: divendres 13 d’abril a les 20h a CRA’P + INFO Fotos: CRA’P\nCRA’P resident abril – juny 2012 VERSOS CURTS “En l’intent d’ocultar la fragilitat em sento feble. Em sento forta quan la reconec. Com més força utilitzo, més m’allunyo. Més a prop estic quan sóc fràgil.” Versos Curts és un treball sobre la fragilitat i la no fragilitat, prenent els girs com a moviment base, com […]


Les Marxes per la Llibertat de Berga i Vic arriben a Sant Quirze | Diari Sant Quirze - News SQ\nInici » a-ultimesnoticies » Les Marxes per la Llibertat de Berga i Vic arriben a Sant Quirze\nLes Marxes per la Llibertat de Berga i Vic arriben a Sant Quirze\nSOCIETAT. Des de primera hora de la tarda, els més de 200 voluntaris encarregats de l’organització per acollir les dues columnes de manifestants procedents de Berga i de Vic, treballaven sense descans per tenir-ho tot a punt.\nTambé s’ha habilitat la pista, al pavelló annexa del poliesportiu, com a menjador per unes 1.500 persones; com a dormitori, disposen de la pista interior coberta de voleibol, que si es mostra insuficient, s’habilitaran tendes de campanya al parc de les Morisques, segons informacions rebudes per l’organització. Tot un gran muntatge i molt ben organitzat.\nA quarts de vuit, arribava per la Ronda Arrahona la capçalera de la primera columna que va sortir de Berga el dimecres, amb més de 1500 persones marxant sense descans, fent una entrada triomfal al poble, on se’ls ha rebut amb grans aplaudiments per part de les persones concentrades al costat del poliesportiu.\nEn arribar al poliesportiu, els voluntaris els han lliurat ampolles d’aigua i els han adreçat cap al menjador, on els esperava un àpat a base d’un got de brou i una fideuada cuinada per l’amic Jaume de La Vostra Cuina, gran expert en aquests àpats multitudinaris.\nLa infraestructura per rebre totes aquestes persones, ha estat a càrrec de l’entitat Sant Quirze per la Independència, mitjançà la col·laboració de la Secció Territorial del Vallès de l’ANC que ha col·laborat finançant el 30% del cost dels queviures i el càtering. L’altre 70%, l’han costejat els manifestants, mitjançà la compra de butlletes a l’entrada del poliesportiu. L’Ajuntament de Sant Quirze ha col·laborat cedint els espais necessaris per aquest esdeveniment.\nCap a quarts de nou, arribava per l’Avinguda Camí del Mas la segona columna procedent de Vic, amb una entrada triomfal precedida per mitja dotzena de tractors que s’han afegit per al camí per obrir la marxa. També els assistents els han dedicat calorosos aplaudiments a la seva arribada.\nSegons fonts de la Policia Municipal, es calcula que prop de 20.000 persones estaven avui concentrades al poble (no hi ha xifres exactes a aquesta hora, fins demà que se sabrà amb més exactitud), entre els manifestants i persones que han vingut de diversos indrets de la nostra geografia per rebre les dues columnes i també per afegir-se a la marxa fins a Barcelona, el destí final previst per demà a la gran manifestació convocada a la tarda.\nFeia esgarrifar veure aquesta concentració de gent, mai vista al nostre poble i la gran acollida que han tingut, amb paraules d’agraïment per als manifestants que hem pogut sentir en moltes ocasions mentre fèiem aquest reportatge.\nCal destacar el bon ambient que regnava entre tots els concentrats i la bona coordinació de tots els voluntaris, cosa que de ben segur marcarà una fita que quedarà com a un bon record a la història de Sant Quirze.\nPodeu veure totes les fotografies de la jornada aquí:\nMarxes per la Llibertat a Sant Quirze del Vallés. 1a Part.\nMarxes per la Llibertat a Sant Quirze del Vallés. 2a Part.\nL’Ajuntament ha fet una sèrie de recomanacions per aquesta jornada adreçades a la població:\nEl punt on s’han dirigit les persones participants en la marxa i on passaran la nit és el complex esportiu municipal de Can Casablanques. L’equipament compta amb una carpa de serveis mèdics, on professionals voluntaris atendran a aquelles persones que requereixin una atenció ràpida i bàsica, i una carpa d’informació adreçada tant als i les participants. També hi ha personal identificat com a organitzadors/es col·laborant en l’acollida. Més de 200 persones voluntàries autoritzades per organitzar i gestionar el flux de persones.\nLa instal·lació de lavabos portàtils complementen els ja existents a l’equipament.\nLa pista annexa ha acollit el sopar i l’aparcament de davant de la zona esportiva ha estat reservada per als autocars i tractors que han arribat.\nL’organització també té previst que a Sant Quirze del Vallès puguin sumar-s’hi més participants en les Marxes. Per aquest motiu, està previst que es puguin obrir altres equipaments com el gimnàs municipal.\nDesenes de voluntàries s’han ofert a acollir a casa seva als i les participants a les Marxes.\nTambé està prevista l’obertura a la nit del parc de les Morisques, amb l’objectiu que els/les participants a la Marxa puguin descansar, relaxar-se o acampar en cas que les instal·lacions abans esmentades quedin petites per acollir a tanta gent.\nL’Ajuntament de Sant Quirze del Vallès, davant la previsió de desplaçaments al poble, ha recomanat que les persones visitants que es desplacin en vehicle privat aparquin a la zona comercial del costat de l’estació dels FGC o als polígons industrials de Can Casablanques, Can Feu, Alcampo o Can Gambús.\nPel que fa a l’ús del vehicle privat, l’Ajuntament ha recomanat evitar els desplaçaments a partir de les 17 hores. Per tot això, des del Govern local s’ha demanat comprensió i paciència davant les possibles molèsties a la mobilitat que aquest volum de persones pugui ocasionar, apel·lant a l’excepcionalitat política que està vivint el país.\nTanmateix, el Govern Municipal havia fet una crida a la ciutadania que disposi de material d’acampada, com ara tendes, perquè el pugui portar als punts de pernoctació.\nEstà previst que els i les manifestants reprenguin la Marxa per la C-58, direcció a Barcelona a les 8 hores de demà divendres 18 d’octubre.\nL’Ajuntament es coordinarà amb les entitats en la jornada de Marxes per la Llibertat.\nHi ha una desena de comissions que procuraran servir i informar a les persones que ha arribat al municipi per facilitar-los la seva estada Sant Quirze del Vallès, un municipi de 20.000 habitants, la mateixa xifra que es preveia que arribés aquesta tarda al terme municipal.\nDavant l’arribada massiva de persones, prevista, provinents de les marxes per la llibertat organitzades per part de l’Assemblea Nacional Catalana i Òmnium, l’Ajuntament vol informar de les comissions més importants que s’han autoorganitzat gràcies a Sant Quirze per la Independència al poble:\n– Comissió de benvinguda\n– Comissió de servei de sopars\n– Comissió de muntatge i logística dels espais per sopar i dormir\n– Responsables d’organització per orientar persones que vulguin passar la nit\n– Comissió de sanitaris que atendran a totes aquelles persones que com a resultat de la caminada necessitin assistència bàsica\n– Comissió de seguretat i orientació als espais municipals\nRespecte a la darrera, cal remarcar que l’organització de la marxa també coordinarà la seguretat, de manera que aquesta es garanteixi en cada moment del desenvolupament de l’activitat, des de l’inici de la mateixa fins a la seva finalització.\nL’alcaldessa, Elisabeth Oliveras ha volgut recalcar que “des de l’Ajuntament estarem al cas de totes les possibles incidències i estarem en contacte permanent tant amb els responsables de les entitats organitzadores així com amb la Policia municipal, per poder informar i donar resposta de les situacions que puguin sorgir”. L’Alcaldessa ha volgut fer èmfasi en el fet que “demanarem al Departament d’Interior que no volem més presència de Mossos d’Esquadra que la necessària per garantir la seguretat de la ciutadania que prengui part en les Marxes per la llibertat, dit d’una altra manera, no volem presència d’ARROs“.\nAixí mateix des de l’Ajuntament s’ha fet arribar el text següent als equipaments i entitats:\nPossibles afectacions a la mobilitat durant la jornada d’avui dijous\nA causa del gran nombre de persones que es preveu que arribin a Sant Quirze del Vallès participants en les Marxes per la Llibertat, l’Ajuntament de Sant Quirze del Vallès recomana els mínims desplaçaments possibles en vehicle privat entre les 17 i les 23 hores. Tanmateix, també informem que està previst que les Marxes per la Llibertat reprenguin el seu recorregut en direcció a Barcelona demà divendres 18 d’octubre a les 8 hores. Accediran a la capital catalana per la C-58, fet que també generarà incidències en el trànsit al municipi i voltants.\nL’Ajuntament demana comprensió i paciència a la ciutadania davant les possibles molèsties a la mobilitat que aquest volum de persones pugui ocasionar.\nANC (Assemblea Nacional Catalana) Diari Sant Quirze News SQ Sant Quirze per la Independència\t2019-10-17


Joan Tudela. Esclavitud\nEsclavitud > Índex de textos sobre l'esclavitud\nQuan Catalunya va fer les Amèriques\nJoan Tudela. Avui, suplement "Gent de mar", 29-5-1988 (fragments)\nEncara que va ser precisament a Barcelona, al saló del Tinell, on sembla ser que els Reis Catòlics van rebre Cristòfor Colom quan va tornar del seu primer viatge a Amèrica, la veritat és que la colonització del Nou Món va ser obra sobretot de la Corona de Castella. La reina Isabel va deixar establert als seus testaments que la conquesta de les Índies era una empresa reservada als seus súbdits i als descendents.\nTot i que la Companyia de Barcelona va significar un primer pas important per al comerç directe entre Catalunya i Amèrica, l'empenta legal definitiva la van donar els decrets del comerç lliure, firmats per Carles III, el primer el 16 d'octubre de 1765, i el segon el 12 d'octubre de 1778. Gràcies a aquestes mesures, els, ports de Barcelona i Els Alfacs van poder comerciar de manera directa amb els ports de l'altra banda de l'Atlàntic.\nEls 'americanus' retornats no solament es feien fer cases, sinó que també edificaven obres de beneficiència. És el cas de l'Hospital Xifré, d'Arenys de Mar, que més endavant ha servit d'escola. Entre els 'americanus', normalment de consciència ben catòlica, no hi faltaven els que devien gran part de la seva fortuna al negoci negrer.\nAlguns miraven de compensar amb la beneficiència els guanys obtinguts amb l'inhumà comerç negrer. En una obra de teatre d'en Pitarra, hi apareix un negrer penedit que fa construir un hospital al seu poble, exactament com va fer Josep Xifré a Arenys de Mar. El mateix personatge teatral explica així el seu comportament: "Així estem de tot en paus, perquè és clar que, si algun dia vàrem fer en el món tan de mal, i ara el paguem fent tant de bé, tants a tants, i estem pagats".\nL'obra més notable de l''americanu' Josep Xifré, que va convertir-se en l'home més ric de tot Espanya, són però els porxos del passeig d'Isabel II, a Barcelona. Ara fa cent cinquanta anys que van començar les obres de la que fou la luxosa casa barcelonina d'en Xifré, català, 'americanu', comerciant, negrer, riquíssim i, a més a més, maçó.\nMariners, naviliers i comerciants catalans van participar en el negoci negrer des de finals del segle XVIII fins a la dècada dels seixanta del segle passat. Els beneficis del comerç d'esclaus van ser espectaculars. L'economia sucrera i cafetera de Cuba i Puerto Rico reclamava cada cop més mà d'obra negra, i els hisendats de les Antilles no volien saber res de l'abolició de l'esclavatge, que acabaria imposant-se a Anglaterra i als Estats Units. Des de 1789 fins a 1820 els negrers van tenir la llei al seu favor, ja que el comerç d'esclaus era legal. Durant aquesta època legal, els vaixells catalans van transportar a Cuba més de trenta mil esclaus negres, que anaven a capturar a les costes d'Àfrica. A partir de 1820 es va prohibir el comerç d'esclaus, però les autoritats espanyoles van fer molt la vista grossa, i els negrers catalans, juntament amb els de molts altres països, van continuar fent negoci i traslladant milers de negres cap a Cuba durant quaranta anys més, fins el 1860.\nPer als negres, el viatge, que podia durar fins a tres mesos, era infernal. Encadenats i estibats els uns amb els altres per ocupar el mínim espai possible, rebien l'aigua i l'aliment indispensable per sobreviure i, cada dos o tres dies, eren duts a coberta a estirar les cames per no quedar del tot encarcarats. No és estrany que, en aquestes condicions, molts no volguessin continuar vivint, però ni el dret a morir tenien, ja que si es negaven a menjar eren alimentats a la força.\nEls esclaus negres no van trepitjar mai la costa catalana. Els vaixells anaven a buscar-los a les costes orientals d'Àfrica. Allà o bé els capturaven directament o bé els compraven als cacics negres d'algunes tribus que s'havien especialitzat en la caça dels seus germans de pell, condemnats llavors a la penosa travessia de l'Atlàntic, per anar a para al mercat d'esclaus del Carib o del Brasil. Quan homes, dones i nens negres arribaven a les Antilles, els portaven durant algunes setmanes en uns llocs on es refeien de la travessia i s'engreixaven. Un cop recuperats, ben alimentats, nets i enllustrats amb oli eren vents per treballar a les plantacions. El navilier, el comerciant i el capità del vaixell s'enduien el gruix dels beneficis, però la tripulació també participava en els guanys, que eren extraordinaris, molt més grans que el que proporcionava el pròsper comerç normal. És aquesta raó, naturalment, la que explica el gran volum i la llarga durada del comerç d'esclaus, que no s'aturava ni davant de prohibicions legals ni davant de consideracions morals.


Esplugues de Llobregat es va convertir, un any més, en la capital del bàsquet nacional i internacional del 2 al 5 de gener, amb la celebració del Torneig Internacional de Bàsquet Cadet Masculí, que va arribar a la seva dinovena edició. El guanyador de la dinovena edició va ser l’equip romà de l’Stella Azzurra. El debutant italià es va imposar a la final al Joventut de Badalona per 95-80. L’FC Barcelona Lassa va ser tercer i el Catalana Occidente Manresa, quart (64-62). En cinquena posició va acabar el València Basket, després de guanyar al KK Petrovgrad de Sèrbia per 80-38, mentre que en setè lloc va finalitzar Illes de Bàsquet balear, ja que es va imposar al CB Nou Esplugues per 80-49.\nEls trofeus individuals en les diferents disciplines van ser per a màxim anotador (Matteo Spagnolo -Stella Azzurra-), concurs de triples (Julià Piñeyro -Manresa- i Abbt Cowan -West Lothian wolves-), millor jugador del torneig MVP (Matteo Spagnolo -Stella Azzurra-), Trofeu Fair Play (Selecció balear cadet msculina Generació Rookie AXA) i cinquè ideal (Matteo Spagnolo -Roma-, Michael Caicedo -Barça-, Toni Naspler -Manresa-, Jonathan Lozano -Joventut- i Yannick Nzosa -Roma-)\nD’altra banda, el València Basket es va proclamar campió de la primera edició del Torneig Internacional de Bàsquet Júnior Femení Ciutat d’Esplugues després de guanyar al Joventut Les Corts per 47 a 31. D’altra banda, el CB Nou Esplugues va ocupar la tercera posició a la classificació final després de guanyar al Barça CBS per 80-49. En cinquè lloc va acabar la Unión Linense Baloncesto. Les gaditanes es van imposar al West Lothian Wolves per un clar 70 a 54.\nLa guanyadora del concurs de triples va ser Abby Cowan (West Lothian Wolves). Beatriz Picazo, del València Basket, fou anomenada la MVP del torneig, mentre que la màxima anotadora de la competició va ser Ruth Allison (CB Nou Esplugues). Beatriz Picazo (València), Rose Harvey (West Lothian), Mireia Aguado (Joventut Les Corts), Paula Bonsundi (CB Nou Esplugues) i Carla Armengou (Barça CBS) van formar el cinquè ideal.\nRedacció / Fotos: CB Nou Espluges-Stella Azzurra